open-index/open-wikipedia-markdown huggingface dataset:
Τιράντες

μικρογραφία|256x256εσ|Τιράντες από τον Albert Thurston, σε συνδυασμό με κλιπ και γλωσσίδια για κουμπί
Οι **τιράντες** είναι ελαστικά ή υφασμάτινα ή δερμάτινα λουριά που φοριούνται πάνω από τους ώμους για να συγκρατούν το παντελόνι. Οι ιμάντες τους μπορεί να είναι ελαστικοί, είτε εξ ολοκλήρου είτε ελαστικοί με άκρα από δέρμα. Οι περισσότερες τιράντες είναι από λάστιχο (ελαστικές) και τα περισσότερα κλιπ μεταλλικά ή με κουμπιά ή με ειδικά κλιπ κουμπιών (Bracetac). Οι τιράντες με κουμπιά απαιτούν να υπάρχει ραμμένο κουμπί στο παντελόνι. Οι τιράντες με μεταλλικά κλιπ μπορούν να φορεθούν σε κάθε παντελόνι.  

Οι βασικοί τύποι των τιραντών, αναφορικά με τον τρόπο που «κουμπώνουν», είναι οι τιράντες με κλιπς και οι τιράντες για κουμπιά. 

Οι τιράντες με κλιπς ταιριάζουν σε κάθε είδος παντελονιού και συγκρατούν το ρούχο με κλιπς, τα οποία είναι δεν γίνονται εμφανή στο συνολικό αποτέλεσμα της εμφάνισης.

Οι τιράντες για κουμπιά προϋποθέτουν την ύπαρξη κουμπιών στο παντελόνι, είτε υπάρχουν από την κατασκευή του ρούχου, είτε ράβονται κατά βούληση εκτός κι αν αγοράσετε από το eshop μας τα ειδικά κουμπιά – κλιπ bracetac που επιτρέπουν σε κάθε παντελόνι εύκολα και απλά να δεχθεί τιράντα με κουμπια.

Το σχήμα των τιραντών συμβολίζεται με γράμματα του αλφαβήτου, ανάλογα με την κατασκευή τους: X, Y ή H, με τα δύο πρώτα (Χ και Y) να είναι τα πιο δημοφιλή για το καθημερινό ή το επίσημο ανδρικό ντύσιμο σήμερα ενώ το Η χρησιμοποιήθηκε στα πρώτα χρόνια.

## Ιστορία
Έχουν υπάρξει αρκετοί προγόνοι των τιράντων κατά τη διάρκεια των τελευταίων 300 χρόνων, αλλά οι σύγχρονες τιράντες εφευρέθηκαν για πρώτη φορά το 1820 από τον Albert Thurston, ενάς βρετανός κατασκευαστής που φέρει τον τίτλο του παλαιότερου κατασκευαστή τιράντων στον κόσμο. Παραδοσιακά κρύβονται κάτω από το γιλέκο του κουστουμιού. Αλλά το γιλέκο έφυγε σταδιακά από την μόδα για ένα διάστημα στο τέλος του Β Παγκοσμίου Πολέμου, όλο και περισσότεροι άντρες εγκατέλειψαν τις τιράντες που φαίνονταν όταν έβγαζαν το σακάκι τους στο γραφείο.  

Σήμερα χρησιμοποιούνται για λόγους στιλ αλλά και για χρηστικούς λόγους αλλά και για λόγους υγείας. Χαρακτηριστικό παράδειγμα ο Larry King ο οποίος ξεκίνησε να φοράει τιράντες το 1987 μετά από πρόβλημα υγείας.  

Σήμερα οι τιράντες επιλέγονται επίσης από γυναίκες ενώ υπάρχει και μεγάλη ποικιλία σε παιδικές τιράντες.  

## Παραπομπές



Κατηγορία:Ζώνες (ένδυση)
Αφρικανικός γκρίζος παπαγάλος

Ο **αφρικανικός γκρίζος παπαγάλος** (Psittacus erithacus, Ψιττακός ο εριθακός), γνωστός και απλά ως *γκρίζος παπαγάλος* ή *ζακό*, είναι ένας παπαγάλος μεσαίου μεγέθους που ζει στα τροπικά δάση της Δυτικής και Κεντρικής Αφρικής. Θεωρείται από τους ειδικούς ως ένα από τα ευφυέστερα πουλιά. Τρέφεται κυρίως με ξηρούς καρπούς, καρπούς, φρούτα, φύλλα, και σε κάποιες περιπτώσεις σαλιγκάρια. Η ευγενής συμπεριφορά τους και η τάση και η ικανότητά τους να μιμούνται την ανθρώπινη ομιλία, τους έχουν καταστήσει δημοφιλή κατοικίδια ζώα. Εξαιτίας αυτού πολλοί άγριοι παπαγάλοι αιχμαλωτίζονται και πωλούνται στο εμπόριο ζώων. Ο γκρίζος παπαγάλος βρίσκεται στη σύμβαση CITES - παράρτημα II, που απαγορεύει το εμπόριο αιχμάλτωτων άγριων ζώων, γιατί οι άγριοι πληθυσμοί δεν μπορούν να αντισταθμίσουν τις απώλειες από το εμπόριο ζώων. Ως κατοικίδια, πρέπει να βρίσκονται σε συνεχή απασχόληση με κάποιον άνθρωπο ή κάποιο παιχνίδι. Ειδάλλως είναι πιθανό να γίνουν αγχώδεις και να αναπτύξουν αυτοκαταστροφική συμπεριφορά.

## Βιβλιογραφία

* Athan, Mattie Sue & Deter, Dianalee (2000): *The African Grey Parrot Handbook.* Barron's Pet Handbooks, Hauppauge, NY. ISBN 0-7641-0993-6

Κατηγορία:Ψιττακίδες
Κατηγορία:Πτηνά της Αφρικής
Κατηγορία:Κατοικίδια ζώα
Άιλα

Το **Άιλα**, (αγγλικά: *Islay*) είναι νησί του Ηνωμένου Βασιλείου και συγκεκριμένα το τέταρτο μεγαλύτερο νησί του νησιωτικού συμπλέγματος των Εβρίδων. Είναι το πέμπτο μεγαλύτερο νησί της Σκωτίας και το όγδοο μεγαλύτερο του Ηνωμένου Βασιλείου με έκταση 620 τ.χλμ. και έχει 3.228 κατοίκους (2011). Πρωτεύουσα του νησιού είναι το Πορτ Έλλεν με 830 κατοίκους και ανήκει διοικητικά στην περιφέρεια του Άργκαϊλ και Μπιουτ.

Κατηγορία:Εβρίδες
Άνγκλεσι

Το **Άνγκλεσι**, (αγγλικά *Anglesey*, ουαλικά *Ynys Môn*) είναι νησί του Ηνωμένου Βασιλείου και συγκεκριμένα το μεγαλύτερο νησί της Ουαλίας αλλά και της Ιρλανδικής θάλασσας. Επίσης το έβδομο μεγαλύτερο του Ηνωμένου Βασιλείου με έκταση 714 τ.χλμ. και έχει 69.700 κατοίκους (2011). Πρωτεύουσα του νησιού είναι το Ελανγκέβνιλ (Llangefni) με 4.662 κατοίκους. Το Άνγκλεσι βρίσκεται στην βορειοδυτική ακτή της Ουαλίας και χωρίζεται από αυτή με το στενό Μενάι, ενώ συνδέεται οδικώς με την ηπειρωτική χώρα με δύο γέφυρες. Περίπου τα τρία τέταρτα των κατοίκων του νησιού είναι ουαλόφωνοι και στα επίσημα έγγραφα έχει επικρατήσει η ουαλική ονομασία του νησιού, Ynys Môn. 
Δυτικά του νησιού βρίσκεται το νησί Χόλι, το δεύτερο μεγαλύτερο νησί της Ουαλίας και το οποίο συνδέεται με δύο γέφυρες με το 

[thumb|300px|Η [Γέφυρα Μπριτάνια στο στενό Μενάι.]]
File:Flag of Anglesey.svg|Η σημαία του Άνγκλεσι


Κατηγορία:Νησιά της Ουαλίας
Άντονι Χόροβιτς

Ο **Άντονι Χόροβιτς** (γεννημένος στις 5 Απριλίου 1956 στο Στάνμορ της συνοικίας Χάρροου του Λονδίνου) είναι συγγραφέας βιβλίων και τηλεοπτικών σεναρίων, γνωστός διεθνώς κυρίως για τα παιδικά κατασκοπικά μυθιστορήματα με πρωταγωνιστή τον έφηβο ήρωα Άλεξ Ράιντερ αλλά και για άλλα έργα του. Έχει γράψει πολλά παιδικά βιβλία όπως οι σειρές Η δύναμη των Πέντε (The Power of Five), Άλεξ Ράιντερ (Alex Rider) και The Diamond Brothers, συνολικά πάνω από 50 βιβλία.

## Παραπομπές



Κατηγορία:Άγγλοι μυθιστοριογράφοι
Κατηγορία:Άγγλοι σεναριογράφοι
Κατηγορία:Συγγραφείς παιδικής και νεανικής λογοτεχνίας
Σάουθ Μπανκ, Κουίνσλαντ

Το **Σάουθ Μπάνγκ** είναι μια περιοχή που χαρακτηρίζεται από πολιτιστικό, εκπαιδευτικό και ψυχαγωγικό ενδιαφέρον στο Μπρίσμπεϊν του Κουίνσλαντ, στην Αυστραλία. Η περιοχή βρίσκεται στο προάστιο του Νότιου Μπρίσμπεϊν, στη νότια όχθη του ποταμού που διαρρέει το Μπρίσμπεϊν.

Κατηγορία:Μπρίσμπεϊν
Γλυκερία

Το όνομα **Γλυκερία** μπορεί να αναφέρεται :

*Στη Γλυκερία (τραγουδίστρια) του ελληνικού τραγουδιού.

## Χριστιανισμός
*Στη Γλυκερία (αγία) που μαρτύρησε επί του Ρωμαίου αυτοκράτορα Αντωνίνου του Ευσεβούς και εορτάζεται στις 13 Μαΐου.
*Στη Γλυκερία (μάρτυρας) που μαρτύρησε μαζί με τον επίσκοπο Άγιο Αλέξανδρο δια αποκεφαλισμού, και εορτάζεται στις 22 Οκτωβρίου.
*Στην εκκλησία Αγία Γλυκερία (Γαλάτσι).

## Άλλες χρήσεις
*Στο κύριο γυναικείο όνομα Γλυκερία (όνομα)
*Στη Γλυκερία (φυτό) γένος Αγγειόσπερμων μονοκότυλων φυτών.

## Εξωτερικοί σύνδεσμοι

Κατηγορία:Αποσαφηνίσεις ονομάτων
Αρέθουσα Αραβίας

Η **Αρέθουσα** ήταν αρχαία ελληνική πόλη στην Αραβία. 

Η μοναδική αναφορά για την πόλη γίνεται από τον Πλίνιο τον Πρεσβύτερο (βιβλίο 6, 159), στην βορειοδυτική μάλλον Αραβία. Πολύ πιθανόν να ιδρύθηκε από τον επίτροπο του Αντιόχου Δ΄ Νουμήνιο' που ναυμάχησε νικηφόρα τους Πέρσες στο στενό του Ορμούζ. Ίσως να έφερε αποίκους από τη συριακή Αρέθουσα. Ωστόσο ο ερευνητής Kiepert υποθέτει ότι ο Πλίνιος εσφαλμένα αναφέρθηκε στις συριακές πόλεις (Αρέθουσα, Λάρισα και Χαλκίς στην κοιλάδα του Ορόντη), συγχέοντας κάπως τα πράγματα. Πάντως η Αρέθουσα εξαφανίστηκε νωρίς, λόγω των πολέμων. 

Άγνωστη η σημερινή της τοποθεσία. Ωστόσο ο ερευνητής William Tarn, την τοποθετούσε στα δυτικά του ποταμού Ευφράτη μεταξύ των πόλεων του σημερινού Ιράκ Μπάσρα και Νασιρίγιας. Πράγματι στα μέρη αυτά υπάρχει σήμερα η πόλη Al Haritha του Ιράκ που δεν αποκλείεται να είναι παραφθορά του ελληνιστικού Αρέθουσα.  

## Παραπομπές


## Πηγές
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις. 

Κατηγορία:Αραβία
Σεν Ζαμ

Το τοπωνύμιο "**Σεν Ζαμ**" μπορεί να αναφέρεται:

* Στην κωμόπολη Σεν Ζαμ (Saint Jammes) του Νομού Ατλαντικά Πυρηναία ((Pyrénées-Atlantiques) στην νοτιοδυτική Γαλλία.
* Στην κωμόπολη Σεν Ζαμ (Saint James) του Νομού Μανς (Manche) της Νορμανδίας.
Μέχρι το πλοίο

Το ***Μέχρι το πλοίο*** είναι μια ταινία σε σενάριο και σκηνοθεσία του Αλέξη Δαμιανού. Πρόκειται για μία από τις λίγες ταινίες του ελληνικού κινηματογράφου που επηρεάστηκαν εμφανώς από τον ιταλικό νεορεαλισμό.

## Πλοκή
Η ταινία αφηγείται τρεις φάσεις από τη ζωή του ενός ορεσίβιου ανθρώπου, που κατεβαίνει στον κάμπο κι έπειτα στο λιμάνι του Πειραιά, για να μεταναστεύσει στην Αυστραλία. Κατά τη διάρκεια αυτού του οδοιπορικού, γίνεται μάρτυρας τριών μικροεπεισοδίων, μέσα από τα οποία δίνεται το κοινωνικό στίγμα του ελληνικού χωριού και η εξελικτική πορεία του από το βουνό στον κάμπο κι από κει στην πόλη (όπου και αντιστοιχούν οι τρεις στάσεις του ήρωα).

Έτσι, ο ήρωας αρχικά πιάνει δουλειά στο χωριό του ως παραγιός σε έναν γνωστό του σιδερά, αλλά η ερωτική έλξη προς την κοπέλα του θα τον κάνει να φύγει από τη δουλειά. Στη συνέχεια, κατεβαίνοντας στον κάμπο, γνωρίζει ένα αγριοκόριτσο,το οποίο καταλήγει να εργαστεί σε οίκο ανοχής. Τέλος, στον Πειραιά, φιλοξενείται στο σπίτι ενός φτωχού ζευγαριού το οποίο χωρίζει και φεύγει για την Αυστραλία μαζί με τη γυναίκα του σπιτιού.

## Διανομή

* Αλέξης Δαμιανός - Φώτης Λιάνακας
* Χρήστος Τσάγκας - Αντώνης Νιάκας
* Βένια Παλλίρη - Νανότα**'
* Ελένη Μπουρμπουχάκη - Λενιώ**'
* Γιώργος Μάζης - μοτοσικλετιστής
* Λουίζα Ποδηματά - γριά
* Βασίλης Μητσάκης - Μιμάτσος
* Γιώργος Χαραλαμπίδης - ο σύζυγος**'
* Γιώτα Οικονομίδου - η σύζυγος**'

## Παραγωγή
Η ταινία, που είναι η πρώτη από τις τρεις ταινίες του Aλέξη Δαμιανού,  βασίζεται στα διηγήματα *Το δαχτυλίδι* του Σπήλιου Πασαγιάννη, *Νανότα* του Γρηγορίου Ξενόπουλου και σε ένα λαϊκό τραγούδι. 

Κέρδισε τιμητική διάκριση σκηνοθεσίας από την ΕΚΚΑ (Ένωση Κριτικών Κινηματογράφου Αθηνών) στο πλαίσιο του 7ου Κινηματογραφικού Φεστιβάλ Θεσσαλονίκης το 1966,****** ενώ την επόμενη χρονιά, στο πλαίσιο του Φεστιβάλ Ιέρ της Γαλλίας, βραβείο σκηνοθεσίας.

Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Αλέξης Δαμιανός: Ο λυρισμός της βίας. *

## Παραπομπές


## Βιβλιογραφία
* Κωνσταντίνος Κυριακός, Η θεατρική όψη του Αλέξη Δαμιανού, εκδ.Αιγόκερως, 2007
* Δαμιανός, Αλέξης, Θ. Αγγελόπουλος και Λ. Παπαστάθης, "Μέχρι το πλοίο: μια συζήτηση". Σύγχρονος κινηματογράφος 1 (1969): σ. 47-50

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Αλέξη Δαμιανού
Κατηγορία:Ταινίες βασισμένες σε ελληνικά μυθιστορήματα
Κατηγορία:Ταινίες βασισμένες σε έργα
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Χίσινγκεν

thumb|right|400px|Το Γκέτεμποργκ από τον λόφο Ράμπεργκετ του νησιού.
Το **Χίσινγκεν** (Σουηδικά: *Hisingen*) είναι το τέταρτο μεγαλύτερο σε έκταση νησί της Σουηδίας, μετά το Γκότλαντ, το Έλαντ και το Όρουστ, με έκταση 199 τ.χλμ. Ενώ είναι το μεγαλύτερο, σε πληθυσμό, με περίπου 125.000 κατοίκους.
Ένα μέρος του είναι κομμάτι της πόλης του Γκέτεμποργκ, εκ πρώτης όψης δεν μοιάζει με νησί επειδή το μεγαλύτερο μέρος του χωρίζεται κυκλικά από ένα στενό κανάλι από την ηπειρωτική χώρα. 

Στο νησί βρίσκεται το δεύτερο διεθνές αεροδρόμιο σε επιβατική κίνηση της πόλης με την ονομασία Αεροδρόμιο της Πόλης του Γκέτεμποργκ.

Κατηγορία:Νησιά της Σουηδίας
Τζούρα

Η **Τζούρα**, (αγγλικά: *Jura*) είναι νησί του Ηνωμένου Βασιλείου και συγκεκριμένα το πέμπτο μεγαλύτερο νησί του νησιωτικού συμπλέγματος των Εβρίδων και το όγδοο μεγαλύτερο νησί της Σκωτίας με έκταση 367 τ.χλμ. και 196 κατοίκους (2011). Πρωτεύουσα του νησιού είναι το Κρεγκχάουζ (Craighouse) και ανήκει διοικητικά στην περιφέρεια του Άργκαϊλ και Μπιουτ.

Ενδείξεις εγκατάστασης ανθρώπων στο νησί υπάρχουν από τη μεσολιθική περίοδο. Ανακαλύφθηκαν από τον Άγγλο αρχαιολόγο Τζων Μέρσερ (John Mercer) κατά τη δεκαετία του 1960. Ενδείξεις για την ύπαρξη ανθρώπων κατά τη νεολιθική περίοδο ανευρέθησαν στην περιοχή *Poll a' Cheo* στο νοτιοδυτικό άκρο του νησιού. Το σύγχρονο όνομα του νησιού *Jura* ανάγεται στην σκανδιναβογαελική περίοδο, προερχόμενο από το παλαιό νορβηγικό όνομα «Dyrøy», που σημαίνει «νήσος των ελαφιών».

Το 1549 ο Ντόναλντ Μόνρο, αρχιεπίσκοπος των Νήσων, έγραφε ότι το νησί ήταν «ane ather fyne forrest for deire, inhabit and manurit at the coist syde with fresche water Loches, with meikell of profit» (ένα ακόμη θαυμάσιο δάσος με ελάφια, με λίμνες καθαρού νερού και μεγάλα περιθώρια εκμετάλλευσης) ενώ παράλληλα αφθονούσαν σε αυτό οι σολωμοί.

Στο νησί έζησε και ο συγγραφέας Τζωρτζ Όργουελ.

## Παραπομπές


## Εξωτερικοί σύνδεσμοι
* 

Τζουρα
Νότιο Γιούιστ

Το **Νότιο Γιούιστ** ή **Σάουθ Γιούιστ**, (αγγλικά: *South Uist*) είναι νησί του Ηνωμένου Βασιλείου και συγκεκριμένα το έκτο μεγαλύτερο νησί του νησιωτικού συμπλέγματος των Εβρίδων. Έχει έκταση 320 τ.χλμ. και 1.754 κατοίκους (2011). Πρωτεύουσα του νησιού είναι το Lochboisdale και διοικητικά ανήκει στην περιφέρεια των Εξωτερικών Εβρίδων.

## Εξωτερικοί σύνδεσμοι
* 

Κατηγορία:Εβρίδες
Ούρουστ (νησί)

Το **Ούρουστ** (Σουηδικά: *Orust*, σουηδική προφορά: [ˇuːrɵst]) είναι το τρίτο, σε έκταση, μεγαλύτερο νησί της Σουηδίας, μετά το Γκότλαντ και το Έλαντ με έκταση 345,6 τ.χλμ.. Έχει 15.010 κατοίκους το 2015 και πρωτεύουσα του νησιού, καθώς και του ομώνυμου δήμου, είναι το Χενών με 1.816 κατοίκους (2010).

## Παραπομπές


Κατηγορία:Νησιά της Σουηδίας
Μπριζί Ραφινί

Ο **Μπριγκί Ραφινί** (Brigi Rafini, γενν. 7 Απριλίου 1953) ήταν πολιτικός του Νίγηρα, ο οποίος διατέλεσε πρωθυπουργός από το 2011 ως το 2021. Κατάγεται από την Ιφερουάν, στην Επαρχία Αγκαντέζ και ανήκει στους Τουαρέγκ. Ο Ραφινί ήταν υπουργός Γεωργίας στα τέλη της δεκαετίας του 1980 και 4ος Αντιπρόεδρος της Εθνοσυνέλευσης του Νίγηρα από το 2004 ως το 2009. Διορίστηκε στην πρωθυπουργία από τον Μαχαμαντού Ισουφού, μετά την εκλογική νίκη του τελευταίου, το 2011.

## Καριέρα
Γεννήθηκε το 1953 και στη γενέτειρά του Ιφερουάν, όπως και στο Αγκαντέζ, ολοκλήρωσε την πρωτοβάθμια και την δευτεροβάθμια εκπαίδευση. Την περίοδο 1971-74 παρακολούθησε τη σχολή Διοικήσεως (ENA) στη Νιαμέι και επέστρεψε για ανώτερες σπουδές από το 1978 ως το 1981.  Το 1983 φοίτησε για ένα χρόνο στο Διεθνές Γαλλικό Ινστιτούτο Δημόσιας Διοίκησης (IIAP) στο Παρίσι.  Επέστρεψε στο Παρίσι λίγο αργότερα, στην Γαλλική Σχολή Διοικήσεως (ENA) από το 1994 ως το 1995.

## Πολιτική ταυτότητα
Από την δεκαετία του 1980, ο Ραφινί έχει εκπροσωπήσει 4 διαφορετικά πολιτικά κόμματα. Ειδικότερα, ήταν μέλος του Εθνικού Κινήματος για την Ανάπτυξη της Κοινωνίας (MNSD) όταν ήταν το μοναδικό κόμμα (1989-1991). Αργότερα αποχώρησε και έγινε μέλος του κόμματος που προήλθε από το σχίσμα στο MNSD, με την ονομασία Νιγηρική Συμμαχία για τη Δημοκρατία και την Πρόοδο (ANDP) κατά τη διάρκεια της Τρίτης Δημοκρατίας (1993-1996). Έπειτα συνετέλεσε στην ίδρυση του κυβερνώντος Συναγερμού για Δημοκρατία και Πρόοδο (RDP-Jama'a) επί προεδρίας του Ιμπραχίμ Μπάρε Μαϊνασαρά
(1996-1999).  Κατά την Πέμπτη Δημοκρατία υπηρέτησε ως βουλευτής και ως αξιωματούχος της Συνέλευσης με το RDP στην αντιπολίτευση (1999-2009).Σήμερα είναι μέλος του Νιγηρικού Κόμματος για Δημοκρατία και Σοσιαλισμό (PNDS), το οποίο ανήλθε στην εξουσία το 2011.

## Πρωθυπουργία
Μετά τη νίκη του στις προεδρικές εκλογές του 2011, ο Μαχαμαντού Ισούφου διόρισε Πρωθυπουργό τον Ραφινί. Η κυβέρνηση με αρχηγό το Ραφινί ορκίστηκε στις 21 Απριλίου 2011, με 23μελή σύνθεση.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Νίγηρα
Λάρισα Αραβίας

Η **Λάρισα** ήταν αρχαία ελληνική πόλη στην Αραβία.

Η πόλη αναφέρεται μονάχα από τον Πλίνιο στην *Historia Naturalis* του (βιβλίο 6, 159).  

Πολύ πιθανόν να βρισκόταν (κατά τα λεγόμενα του Πλινίου) στην βορειοδυτική αραβική χερσόνησο. Θεωρείται ότι κτίστηκε από τον επίτροπο του Αντιόχου Δ΄, Νουμήνιο, όταν μέσα σε μια ημέρα κατατρόπωσε σε ναυμαχία και μάχη τους αποστατήσαντες Πέρσες, στο *ακρωτήριο των Ναυμαχιών* (λατ. Naumachaeorum promontorium), στο στενό του Ορμούζ. Λογικά θα μετέφερε αποίκους από την συριακή Λάρισα. Ωστόσο ο ερευνητής Κίπερτ υποθέτει ότι ο Πλίνιος στο εδάφιό του θα ανέφερε συγκεχυμένα τις ομώνυμες πόλεις της Συρίας στην κοιλάδα του Ορόντη (Αρέθουσα, Λάρισα, Χαλκίς). Η Λάρισα αυτή - κατά τον Πλίνιο - καταστράφηκε νωρίς από πολέμους. 

Στην *Γεωγραφική Υφήγησι* του Κλαυδίου Πτολεμαίου, αναφέρεται στην ανατολική Αραβία ποταμός με το όνομα Λαρ που εκβάλλει στον Περσικό Κόλπο.  Άγνωστη η σημερινή της τοποθεσία. 
## Πηγές
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
## Παραπομπές
 

Κατηγορία:Αραβία
Λευκοθέα Αραβίας

Η **Λευκοθέα** ήταν αρχαία ελληνική πόλη στην Αραβία. 

Η πόλη αναφέρεται στο έργο του Αντιγόνου *Ιστοριών παραδόξων συναγωγή*, καθώς και από έναν άλλο συγγραφέα ονόματι Αμώμητο, του οποίου η αξιοπιστία αμφισβητείται. Πάντως από το όνομα προκύπτει ότι ίσως να κτίστηκε από τον Λεύκωνα, γιο του Πτολεμαίου Α΄, ο οποίος είχε ιδρύσει και άλλη Λευκοθέα στην Κύπρο. Εξ άλλου οι Πτολεμαίοι είχαν ιδρύσει συστάδα αποικιών κατά μήκος των αραβικών ακτών, προκειμένου να ελέγχουν το στενό του Άντεν για το εμπόριο με την Ινδία. 

Άγνωστη η σημερινή της τοποθεσία. 

## Παραπομπές


Κατηγορία:Αραβία
Διοργανώσεις Ε.Π.Σ. Ανατολικής Αττικής 2011–12

Το Πρωτάθλημα της **Ε.Π.Σ. Ανατολικής Αττικής περιόδου 2011-12** διεξάγεται με τη συμμετοχή συνολικά 52 ομάδων, με την ακόλουθη διάρθρωση:
*Α΄ Κατηγορία (17 ομάδες): Δόξα Κορωπίου, Νικηφόρος, Νικολακάκης, Παλληνιακός, Γ.Σ. Μαρκό, Ολυμπιακός Αγίου Στεφάνου, Γλυκά Νερά, Άρης Βούλας, Θύελλα Ραφήνας, Γέρακας, Κουβαράς, Παμπαιανιακός, Μάχη Μαραθώνα, Πόρτο Ράφτη, Ωρωπός, Κεραυνός Κερατέας, Κρυονέρι.

*Β΄ Κατηγορία (16 ομάδες): Σαρωνικός Αναβύσσου, Λαυρεωτική, Αχιλλέας Κάτω Αχαρνών, Σταμάτα, Άρτεμις, Πρωτέας Παλαιάς Φώκαιας, Διόνυσος, Άνοιξις, Νίκη Δροσιάς, Εθνικός Νέας Μάκρης, Μαύρος Αετός, Καλύβια, Καπανδρίτι, Αυλώνας, Φοίβος Βάρης, Απόλλων Αναβύσσου.

*Γ΄ Κατηγορία (δυο όμιλοι των 9-10 ομάδων): Α.Ο. Βουλιαγμένη, Δόξα Αγίας Άννας, Άμυνα Ανθούσας, Προφήτης Ηλίας, Αστέρας Αυλώνα, Θησεύς Νέας Μάκρης, Αστέρας Γλυκών Νερών, Αετός Μενιδίου, Αναγέννηση Αυλώνας, Ατλαντίδα, Συκάμινο, Ραμνούς Γραμματικού, Παλλαυρεωτικός, Παθιακάκης, ΑΕ Μενιδίου, Δόξα Ποντίων, Αμφιάραος Καλάμου, Αφιδναϊκός Κιούρκων, Ελπίδα Αχαρνών.

Κατηγορία:Ε.Π.Σ. Ανατολικής Αττικής
Κατηγορία:Εγχώρια ποδοσφαιρικά πρωταθλήματα 2011-2012
Audi A4

thumb|Audi A4 2.0 TFSI quattro πέμπτης γενιάς του 2015.
Το **Audi A4** είναι ένα μεσαίο αυτοκίνητο της κατηγορίας D, που παράγεται από τη γερμανική αυτοκινητοβιομηχανία Audi από τον Νοέμβριο του 1994 και από τον Αύγουστο του 2015 βρίσκεται στην πέμπτη γενιά του. Η πρώτη γενιά του A4 αντικατέστησε το επίσης μεσαίο Audi 80 το 1994.

## Έτη παραγωγής των γενεών

Συνολικά έχουν κυκλοφορήσει 5 γενιές Audi Α4, όλες με βάση μια σειρά γενεών της «πλατφόρμας Β» του Ομίλου Volkswagen, και είναι περισσότερο γνωστές με τον κωδικό τους:

* Audi A4 B5 (1994 - 2001)
* Audi A4 B6 (2000 - 2004)
* Audi A4 Β7 (2004 - 2008) 
* Audi A4 B8 (2008 - 2015)
* Audi A4 B9 (2015 - 2023)


Αρχείο:1996 Audi A4 SE 1.8 Front (1).jpg|B5 (1994 - 2001)
Αρχείο:Audi A4 B6 (2000–2004) front MJ.JPG|B6 (2000 - 2004)
Αρχείο:Audi A4 Avant TDI (B7, 2004–2008) front MJ.JPG|B7 (2004 - 2008)
Αρχείο:Audi A4 B8 1.8T front.JPG|B8 (2008 - 2015)
Αρχείο:Audi A4 B9 Limousine 3.0 TDI quattro.JPG|B9 (2015 - σήμερα)


Το σημερινό A4 βασίζεται στην πλατφόρμα του Ομίλου Volkswagen που ονομάζεται MLB platform και είναι κοινή με πολλά ακόμα μοντέλα στον όμιλο.

## Εκδόσεις

Διαχρονικά, το Audi A4 είναι διαθέσιμο σε δύο εκδοχές αμαξώματος: Saloon, δηλαδή 4-πορτο σεντάν, και Avant, το όνομα που χρησιμοποιείται από την Audi για τα station wagon. Η δεύτερη και η τρίτη γενιά του Audi A4 (Β6 και Β7, αντίστοιχα), επίσης, προσφέρθηκαν και σε καμπριολέ έκδοση, γνωστή με το όνομα Cabriolet (τύπος 8H). Στην τελευταία γενιά του Audi A4 (Β8) η καμπριολέ έκδοση προσφέρεται στην αγορά ως A5 (τύπος 8T) Cabriolet παράλληλα με την κουπέ έκδοση Audi A5 Coupe και την 5-πορτη εναλλακτική της Audi A5 Sportback, την Audi S5 Coupe.

Η Audi διαθέτει επίσης και εκδόσεις με βελτιωμένα χαρακτηριστικά απόδοσης του Α4: το Audi S4 και την κορυφαία έκδοση με ακόμα πιο υψηλές επιδόσεις Audi RS4.

Το 2012 το Audi A4 υποβλήθηκε σε μερική ανανέωση (facelift).

## A4L
[thumb|right|Audi A4L 2.0T του 2009 στην [Κίνα.]]

Από τον Ιανουάριο του 2009, κυκλοφορεί αποκλειστικά στην Κίνα και μια έκδοση σεντάν του A4 με μακρύτερο κατά 6,0 εκατοστά μεταξόνιο, γνωστή ως **Audi A4L** και με το συνολικό μήκος του αμαξώματος κατά 5,0 εκατοστά μακρύτερο, καθώς στην Κίνα τα σεντάν με μακρύτερο μεταξόνιο έχουν εξαιρετικά μεγάλη απήχηση.

## Τέταρτη γενιά
### Διαθέσιμοι κινητήρες
Η τέταρτη γενιά του A4 διατέθηκε στην ελληνική αγορά με πλήθος κινητήρων βενζίνης και πετρελαίου.

### Επιδόσεις

### Ενεργητική και παθητική ασφάλεια

Τα αποτελέσματα δοκιμών πρόσκρουσης του Euro NCAP για το Audi A4 (B8), με τα στάνταρ και το σύστημα βαθμολόγησης προ του 2009 ήταν τα εξής:

* Προστασία ενήλικων επιβατών = 
* Προστασία ανήλικων επιβατών = 
* Προστασία πεζών = 

Τα μεταγενέστερα αποτελέσματα του Euro NCAP, με τις δοκιμές πρόσκρουσης του 2009 ήταν τα εξής:

* Συνολικά = 
* Προστασία ενηλίκων επιβατών = 93%
* Προστασία ανήλικων επιβατών = 84%
* Προστασία πεζών = 39%

## Πέμπτη γενιά

## Αναφορές


## Βιβλιογραφία
* 

## Εξωτερικοί σύνδεσμοι

* Η επίσημη διεθνής ιστοσελίδα του Audi A4
* Η επίσημη Ελληνική ιστοσελίδα του Audi A4

A4
Κατηγορία:Γερμανικά αυτοκίνητα
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Διοργανώσεις Ε.Π.Σ. Πειραιά 2011–12

Για την **περίοδο 2011–12**, η Ένωση Ποδοσφαιρικών Σωματείων Πειραιά είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην  Νομαρχία Πειραιά.

Επισημαίνεται ότι οι δύο πρωταθλητές των ομίλων της Α' κατηγορίας, σε αντίθεση με τα προηγούμενα χρόνια, θα συμμετάσχουν στο Πρωτάθλημα Πρωταθλητριών Ε.Π.Σ. της Ε.Π.Ο., με στόχο να διεκδικήσουν την άνοδό τους στη Δ' Εθνική.

## Πρωτάθλημα
Για την **περίοδο 2011–12**, δομή του πρωταθλήματος της Ε.Π.Σ. Πειραιά είναι η εξής:

*Α΄ Κατηγορία
**1ος Όμιλος
**2ος Όμιλος
*Β΄ Κατηγορία
**1ος Όμιλος
**2ος Όμιλος
*Γ΄ Κατηγορία

## Α΄ Κατηγορία
Η κορυφαία κατηγορία της ΕΠΣΠ απαρτίζεται από δυο ομίλους των 16 και 15 συλλόγων. Οι πρωταθλητές των δύο ομίλων συμμετέχουν στο Πρωτάθλημα Πρωταθλητριών ΕΠΣ όπου θα διεκδικήσουν την άνοδο στη Δ΄ Εθνική ποδοσφαίρου ανδρών.

***Πρωταθλητές** των 2 ομίλων της Α΄ κατηγορίας:
****[[Αθλητικός Ποδοσφαιρικός Όμιλος Περαμαϊκός|Α.Π.Ο. Περαμαϊκός]]** 
****[[Α.Π.Σ. Άρης Αμφιάλης]]**

### Βαθμολογία 1ου ομίλου

*1 Στο τέλος της περιόδου συγχωνεύτηκε με την Α.Ε. Αίγινας.

*2 Ο Α.Ο. Μοσχάτου στην αρχή της περιόδου συγχωνεύτηκε με την Ελευθερία Μοσχάτου.Στην έναρξη της επόμενης περιόδου μετονομάστηκε σε Α.Ε. Μοσχάτου.


### Βαθμολογία 2ου ομίλου

*1 Στο τέλος της περιόδου συγχωνεύτηκε με τον Σαρωνικό Αίγινας.


## Β' Κατηγορία
Η Β΄ κατηγορία διεξάγεται σε 2 ομίλους των 14 ομάδων. Οι σύλλογοι που θα τερματίσουν στις 2 πρώτες θέσεις των ομίλων προβιβάζονται σην Α´ Κατηγορία.

***Πρωταθλητές** των 2 ομίλων της Β΄ κατηγορίας: άνοδος στη Β΄.
****Α.Π.Ο. Ατρόμητος Κερατσινίου** 
****Θύελλα Κορυδαλλού**
***Δευτεραθλητές** των 2 ομίλων της Β΄ κατηγορίας: άνοδος στη Β΄.
****Α.Ο. Πολυκράτης Πειραιά** 
****[[Α.Ε. Νίκαια]]**

### Βαθμολογία 1ου ομίλου

### Βαθμολογία 2ου ομίλου

*1 Ο Α.Ο. Ζέας ξαναπήρε την προηγούμενη ονομασία του,έπειτα από μετονομασία του από Ηρακλής Πειραιά.

*2 Ο Πορφύρας δε δήλωσε συμμετοχή στο πρωτάθλημα της επόμενης περιόδου.


## Γ' Κατηγορία
Το πρωτάθλημα της Γ΄ Κατηγορίας διεξάγεται σε έναν όμιλο με τη συμμετοχή 12 συλλόγων. 

### Βαθμολογία

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2011–12 κατέκτησε ο **[[Π.Α.Ο. Ατρόμητος Πειραιώς|Ατρόμητος Πειραιά]]**, για 4η φορά στην ιστορία του.

### Οι αγώνες

### Τελικός

## Παραπομπές


Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 2011-2012
Έθιμα στο Μπαϊράμι της Θράκης

Τα **Έθιμα στο Μπαϊράμι στη Θράκη** λαμβάνουν χώρα κατά την διάρκεια της μουσουλμανικής *γιορτής των θυσιών* η οποία είναι γνωστή ως *[[Κουρμπάν Μπαϊράμ]]*. 

## Θυσίες [[ζώων]]

Κατά την διάρκεια της γιορτής και σύμφωνα με τις παραδόσεις θυσιάζονται ζώα (βόδια, αρνιά και πρόβατα) τα οποία νωρίτερα έχουν ευλογηθεί από το χότζα .

## Έθιμα

Την ημέρα της γιορτής οι μουσουλμάνοι συνεστιάζονται σε σπίτια και επισκέπτονται τάφους των αποθανόντων μελών της οικογένειας, ενώ προσφέρονται και δώρα στους επισκέπτες. Τα παιδιά γυρίζουν στα σπίτια όπου λαβάνουν ευχές και καλούδια. 

## Δρώμενο καμήλας

Στη Θράκη και συγκεκριμένα στην Ροδόπη, την ημέρα της γιορτής, ομάδες μουσουλμάνων ανδρών αναβιώνουν το έθιμο της καμήλας . Άνδρες μεταμφιέζονται σε νύφη, γαμπρό και με συνοδεία και όργανα γυρνούν τις μουσουλμανικές συνοικίες. Γυρνώντας δέχονται κεράσματα και χρήματα τα οποία είτε τα προσφέρουν σε φτωχούς είτε τα χρησιμοποιούν για να προικίσουν νεαρές κοπέλες. Στο τέλος της ημέρας, στήνεται γλέντι .   Στο παρελθόν ο *[[Ο Θίασος|θίασος]]* αυτός αποτελούνταν μόνο από άνδρες αλλά σήμερα γίνονται δρώμενα όπου συμμετέχουν και γυναίκες. 

thumb|right|300px|Ο ''θίασος'' στους δρόμους της Κομοτηνής,  το 2011

## Παραπομπές


Κατηγορία:Έθιμα
Κατηγορία:Θράκη (διαμέρισμα)
Καλαθοσφαίριση στους Θερινούς Ολυμπιακούς Αγώνες 1936

Το **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 1936|11ης Ολυμπιάδας]]** έλαβε χώρα μεταξύ 7-14 Αυγούστου 1936 στο Βερολίνο, πρωτεύουσα του Γ' Ράιχ. Ήταν η πρώτη φορά, μετά από δύο τουρνουά επίδειξης (1904 και 1932), που το άθλημα εντασσόταν στο επίσημο ολυμπιακό πρόγραμμα (και αρχικά μόνο στην κατηγορία ανδρών).

Η διοργάνωση περιελάμβανε μόνο αγώνες νοκ-άουτ, οι νικητές των οποίων περνούσαν στον επόμενο γύρο, καθώς και ρεπεσάζ (αγώνες δεύτερης ευκαιρίας για τους ηττημένους) στο ξεκίνημα. Σημειωτέον ότι όλες οι αναμετρήσεις διεξάγονταν σε ανοικτά γήπεδα τέννις και αρκετές - μεταξύ των οποίων και ο τελικός - υπό βροχή! Νικήτριες αναδείχθηκαν τελικά οι ΗΠΑ, με δεύτερο τον Καναδά (σκορ μεταξύ τους στον τελικό 19-8) και τρίτο το Μεξικό.

## Αποχωρήσεις
Δικαίωμα συμμετοχής είχαν είκοσι τρεις εθνικές ομάδες από την Ευρώπη, την Αμερική και την Ασία. Από αυτές, η δευτεραθλήτρια Ευρώπης του 1935 Ισπανία δε μετέβη καν στο Βερολίνο, ακολουθώντας την απόφαση της ισπανικής κυβέρνησης να μποϊκοτάρει τους «ναζιστικούς αγώνες» και να διοργανώσει δική της *Λαϊκή Ολυμπιάδα* στη Βαρκελώνη (που τελικώς όμως δεν πρόλαβε, διότι εκδηλώθηκε το πραξικόπημα του Φράνκο). 

Η Ουγγαρία επίσης δεν κατέβηκε να αγωνιστεί, λόγω αδυναμίας να συγκροτήσει αξιόμαχη ομάδα. Ως αποτέλεσμα, από τις 23 εθνικές ομάδες έπαιξαν οι 21. Τέλος, το Περού εισήλθε κανονικά στη διοργάνωση, αποχώρησε όμως στα προημιτελικά, διαμαρτυρόμενο για διαιτητικά λάθη στο ποδοσφαιρικό τουρνουά.

## Γύρος Α΄
(με κλήρωση)

## Γύρος Β΄
(με κλήρωση)

## Τελικοί γύροι
(με κλήρωση στη Φάση των 16, ακολούθως με προκαθορισμένες διασταυρώσεις)

### Αγώνες θέσεων 5 - 8

## Τελική κατάταξη

Κατηγορία:Θερινοί Ολυμπιακοί Αγώνες 1936
1936
Regulate...G Funk Era

**Regulate...G Funk Era** ονομάζεται το πρώτο άλμπουμ του Αμερικανού ράπερ και καλλιτέχνη χιπ χοπ Warren G. Είναι το πρώτο του άλμπουμ και το πιο επιτυχημένο απ'τη δισκογραφία του έως και σήμερα. Χαρακτηρίζεται ως ένα από τα καλύτερα και πιο μελωδικά άλμπουμ του είδους *G-funk*. Ηχογραφήθηκε και δημοσιεύθηκε το 1994.Το άλμπουμ περιέχει ένα από τα πιο διάσημα τραγούδια του Warren G, το *Regulate*. Άλλα singles από τον δίσκο είναι τα *This D.J.* και *Do You See*.

## Κατάλογος τραγουδιών

# Regulate
# Do You See
# Gangsta Sermon
# Recognize
# Super Soul Sis
# 94 Ho Draft
# So Many Ways
# This D.J.
# This Is The Shack
# What's Next
# And Ya Don't Stop
# Runnin' Wit No Breaks

Κατηγορία:Δισκογραφία
Κατηγορία:Άλμπουμ του 1994
Αμπελώμη Αραβίας

Η **Αμπελώμη** (αλλιώς και **Αμπελώνη**) ήταν αρχαία ελληνική πόλη στην Αραβία. 

Η πόλη αναφέρεται από τον Πλίνιο (*Historia naturalis*, 6, 159) ως αποικία των Μιλησίων. Ο ιστορικός ερευντητής Tarn δέχεται την άποψη ότι ήταν μιλησιακή αποικία, που ιδρύθηκε κατά την Πτολεμαϊκή κατοχή (279 -258, 245, 241-197 π.Χ.). Το γεγονός αυτό θα έλαβε χώρα επί της βασιλείας του Πτολεμαίου Β΄ Φιλαδέλφου -ενός Μακεδόνα φαραώ που άφησε πολιτιστική δραστηριότητα στην Αραβία. Από την ονομασία της πόλεως (σημαίνει η πόλη της αμπέλου), διαπιστώνεται η λατρεία της ελληνικής θεότητας του κρασιού, του Διονύσου, προγόνου θεού των Πτολεμαίων. Ωστόσο ο Φον Βίζμαν (von Wissmann) ταύτισε την Αμπελώμη με τη μεσοποταμιακή πόλη Άμπη του Ηροδότου που βρισκόταν στις όχθες του Τίγρη. Ήταν και αυτή μιλησιακή αποικία. 

Στην ουσία βρισκόταν στις αραβικές ακτές της Ερυθράς θαλάσσης βορείως της σημερινής πόλης Jeddah της Σαουδικής Αραβίας. Ίσως να πρόκειται για τη μεταγενέστερη Λευκή κώμη.

## Παραπομπές


## Πηγές
* The Hellenistic settlements in Syria, the Red Sea Basin, and North Africa από τονGetzel M. Cohen.
* Πλινίου Historia Naturalis.

Κατηγορία:Αραβία
Κυβερνήτης της Νεμπράσκα

Ο **Κυβερνήτης της Νεμπράσκα** φέρει την "υπέρτατη εκτελεστική εξουσία" στην Πολιτεία της Νεμπράσκα όπως προκύπτει από το τέταρτο άρθρο του Συντάγματος της Νεμπράσκα. Ο παρών Κυβερνήτης είναι ο Ντέιβ Χάινεμαν, ένας Ρεπουμπλικανός, που ανέλαβε το αξίωμα στις 20 Ιανουαρίου 2005 με την παραίτηση του Μάικ Γιόχανς (ο οποίος είχε διορισθεί Γραμματέας Γεωργίας των Ηνωμένων Πολιτειών).  Κέρδισε μια πλήρη θητεία το 2006. Ο παρών Αναπληρωτής Κυβερνήτης είναι ο Ρικ Σίχι.

Οι Κυβερνήτες της Νεμπράσκα πρέπει να είναι τουλάχιστον 30 ετών και να είναι πολίτες και κάτοικοι της πολιτείας για πέντε χρόνια πριν την εκλογή.  Πριν το 1966, ο κυβερνήτης εκλεγόταν για διετή θητεία.  Το σύνταγμα της πολιτείας τροποποιήθηκε με ένα δημοψήφισμα το 1962έτσι ώστε με αφετηρία τις εκλογές του 1966, ο Κυβερνήτης θα εκλεγόταν για τετραετή θητεία· το 1966, τροποποιήθηκε περαιτέρω για να τοποθετηθεί ένα όριο θητείας δύο συνεχόμενων θητειών.  Ο αναπληρωτής κυβερνήτης υπόκειται στους ίδιους περιορισμούς και αγωνίζεται στο ίδιο ψηφοδέλτιο με τον κυβερνήτη. Οι Κυβερνήτες περιορίζονται σε δύο συνεχόμενες θητείες αλλά δεν υπάρχει όριο στον συνολικό αριθμό θητειών που μπορεί κάποιος να υπηρετήσει.

Αν ο κυβερνήτης είναι ανίκανος να ασκήσει τα καθήκοντά του ή είναι εκτός της πολιτείας, ο Αναπληρωτής Κυβερνήτης ενεργεί ως Κυβερνήτης· αν υπάρχει κενό ή μόνιμη ανικανότητα, ο Αναπληρωτής Κυβερνήτης γίνεται Κυβερνήτης.  Όμως αν και τα δύο αξιώματα είναι κενά, το επόμενο πρόσωπο στη γραμμή διαδοχής είναι ο Πρόεδρος του Νομοθετικού Σώματος της Νεμπράσκα.

## Βλέπε επίσης
*Κατάλογος Κυβερνητών της Νεμπράσκα
*Κατάλογος Κυβερνητών του Εδάφους της Νεμπράσκα

## Εξωτερικοί σύνδεσμοι
*Office of the Governor of Nebraska

Κατηγορία:Πολιτική των Ηνωμένων Πολιτειών
Αλέξανδρος Ράλλης

Ο **Αλέξανδρος Ράλλης**  (Αθήνα  1909 - 2000) .  Υπήρξε αξιωματικός του Πολεμικού Ναυτικού.

## Βιογραφικά στοιχεία

Γιος του Δημητρίου Ράλλη, αξιωματικού του στρατού, και της Δανάης Θεοχαρίδη. Καταγόταν από την παλιά αθηναϊκή οικογένεια Ράλλη, συγγενής του  Καθηγητού Κωνσταντίνου Ράλλη και του πρωθυπουργού Γεωργίου Ράλλη. Εισήλθε στην  Σχολή Ναυτικών Δοκίμων το 1925. Μετέσχε του Ελληνοιταλικού πολέμου 1940-41 ως ύπαρχος του υποβρυχίου "Νηρεύς" . Με την κατάληψη της Ελλάδας από τους Γερμανούς το 1941 ακολούθησε την αποδημία του στόλου στην Αλεξάνδρεια όπου υπήρξε διαδοχικά κυβερνήτης των υποβρυχίων "Παπανικολής" (1941-1942) , "Νηρευς" (1942 - 1943), και "Πιπίνος" (1943-1944). Με τα υποβρύχια αυτά εξετέλεσε επιθετικές περιπολίες στην Ανατ.Μεσόγειο και αποβιβάσεις πρακτόρων και υλικού στις Ελληνικές ακτές. Τον Ιούλιο του 1942  ο "Νηρευς", , βύθισε τρία ιστιοφόρα βόρεια της Καρπάθου ενώ τον Σεπτέμβριο του ίδιου έτος στο στενό Ρόδου-Σύμης βύθισε το έμφορτο ιταλικό οπλιταγωγό Fiume 1.500 τόνων. Τον Οκτώβριο του 1943 παρέλαβε στην Αγγλία το υποβρύχιο "Πιπινος", με το οποίο βύθισε τον Μάρτιο του 1944 το μηχανοκίνητο ιστιοφόρο *Ταξιάρχης* δώδεκα τόνων. Μεταπολεμικά διετέλεσε : Κυβερνήτης της κορβέτας Τομπάζης και των αντιτορπιλικών Μιαούλης και Θεμιστοκλής, Διοικητής Υποβρυχίων, Ναυτικός Ακόλουθος στην Ουάσιγκτων, Ναυτικός Διοικητής Βορείου Αιγαίου, Αρχηγός Β' και Γ' κλάδου ΓΕΝ, Γ' ΜΕΟ και Υπαρχηγός ΓΕΕΘΑ. Την περίοδο 1961 - 1964 διετέλεσε Αρχηγός Κρητικού και Ιονίου Πελάγους. Αποστρατεύθηκε με τον βαθμό του Αντιναυάρχου ε.α.

Την περίοδο 1977-1980 διετέλεσε Πρόεδρος του Μετοχικού Ταμείου Ναυτικού.

Τιμήθηκε με : Ανώτερο Ταξιάρχη του Φοίνικος, Ταξιάρχες και Χρυσούς Σταυρούς  Γεωργίου Α' και Φοίνικος μετά ξιφών, Πολεμικό Σταυρό (τρίς), Μετάλλιο Στρατιωτικής Αξίας (δις), Μετάλλιο Εξαιρέτων Πραξεων,   Σταυρό Αγώνος Β.Ν., Μετάλλια Πολέμου 1940-41 και 1941-45, Βρετανικό Σταυρό Διακεκριμμένης Υπηρεσίας (D.S.C.), Σταυρό Λεγεώνος Αξίας (Η.Π.Α),  Διάσημο Ν.Ι. (Τυνησία).

Ήταν παντρεμένος με την Ζωή το γένος Ιωάννη Μανέτα και απέκτησε δύο παιδιά: την Μαρία-Χριστίνα Ράλλη-Campbell και τον Κωνσταντίνο Ράλλη, Πρέσβυ. 

## Αναφορές


Κατηγορία:Έλληνες αξιωματικοί του Πολεμικού Ναυτικού
Αλεξανδρος
Ομέρ Μπεριζικί

Ο **Ομέρ Μπεριζικί** (Omer Beriziky, γενν. στις 9 Σεπτεμβρίου 1950) είναι Μαλγάσιος πολιτικός και διπλωμάτης, Πρωθυπουργός της χώρας από τις 2 Νοεμβρίου 2011 ως τις 16 Απριλίου 2014. 

## Βιογραφία
Γεννήθηκε στο Βοεμάρ, στα βόρεια του νησιού και εργάστηκε ως καθηγητής Ιστορίας.
Υπηρέτησε στις Βρυξέλλες ως πρεσβευτής της Μαδαγασκάρης στην ΕΕ και στο Βέλγιο από το 1995 ως το 2006. Μέλος του κόμματος LEADER Fanilo, 
Διορίστηκε στην πρωθυπουργία στις 28 Οκτωβρίου 2011 έπειτα από πρόταση του Αλμπέρ Ζαφί, πρώην Προέδρου. Ανέλαβε Πρωθυπουργός στην κυβέρνηση του Αντρί Ραζοελίνα. Η ορκωμοσία του Πρωθυπουργού έγινε στις 2 Νοεμβρίου 2011.
Τον διαδέχθηκε στην πρωθυπουργία ο Ροζέ Κολό.

## Παραπομπές


Κατηγορία:Πρωθυπουργοί της Μαδαγασκάρης
Χρυσόστομος Χρυσομαλλίδης

Ο ** Χρυσόστομος   Χρυσομαλλίδης ** ή ** Παπαδράκος ** (1872-;) ήταν  ιερέας  μακεδονομάχος
.

## Βιογραφικά στοιχεία
Γεννήθηκε στην  Ηράκλεια  τής  Θράκης το 1872. Το 1888 εισήλθε  στη Ιερά Θεολογική Σχολή της Χάλκης. Έλαβε μέρος στον Ελληνοτουρκικό πόλεμο του 1897 και   στον Μακεδονικό Αγώνα.
Στην Μακεδονία μαζί με Κρήτες εθελοντές έλαβε μέρος σε επιχειρήσεις στις περιοχές της Καστοριάς και της Φλώρινας.

Το ψευδώνυμο * Παπαδράκος* του δόθηκε κατά την δράση του στον Μακεδονικό Αγώνα. Συμμετείχε επίσης ως στρατιωτικός ιερέας, στους Βαλκανικούς Πολέμους.

## Φωτοθήκη

αρχείο:Papa Hrizostomos greek andart.jpg|1912 
αρχείο:Papadrakos1.JPG|Αποχαιρετισμός μακεδονομάχου 
αρχείο:Leonidas Papadrakos Peristera.jpg|Ο καπετάν Λεωνίδας, ο Παπαδράκος, η οπλαρχηγός Περιστέρα


## Παραπομπές


## Εξωτερικοί σύνδεσμοι
* 

Κατηγορία:Μακεδονομάχοι
Κατηγορία:Έλληνες κληρικοί
Κατηγορία:Απόφοιτοι της Ιεράς Θεολογικής Σχολής της Χάλκης
Πρωτάθλημα Ε.Π.Σ. Μακεδονίας 1980-81

Το πρωτάθλημα της **[[Ε.Π.Σ. Μακεδονίας]] περιόδου 1980-81** διεξήχθη με τη συμμετοχή συνολικά 174 ομάδων, εκ των οποίων 36 ομάδες έλαβαν μέρος στην Α΄ Κατηγορία (σε δύο ομίλους των 18 ομάδων έκαστος), 72 ομάδες στο πρωτάθλημα της Β΄ Κατηγορίας (σε έξι ομίλους των 12 ομάδων έκαστος) και 66 ομάδες στη Γ΄ Κατηγορία (σε 3 ομίλους των 10 και άλλους 3 ομίλους των 12 ομάδων).

Τους τίτλους των πρωταθλητών ομίλων στην Α΄ Κατηγορία κέρδισαν ο Παύλος Μελάς Σταυρούπολης (Α΄ όμιλος) και η ΑΕ Φοίνικα (Β΄ όμιλος). Και οι δυο αυτές ομάδες κέρδισαν την άνοδο στο Εθνικό Ερασιτεχνικό Πρωτάθλημα της περιόδου 1981-82.

Στους δυο ομίλους της Α΄ Κατηγορίας συμμετείχαν επίσης οι ομάδες: ΑΟ Καλλιθέας, Εθνικός Μετεώρων, Μελιτέας, Άτλας Μενεμένης, Ολυμπιακός Κυμίνων, Ιπποκράτης, Απόλλων Ζαγκλιβερίου, Αετός Διαβατών, Εθνικός Πυλαίας, Μακεδονικός Λητής, Ατρόμητος Πλαγιαρίου, ΑΕ Αμπελοκήπων, Ελευθεριακός, ΠΑΟ Διοικητηρίου, ΜΕΝΤ, Αναγέννηση Χαλκηδόνας, Θεσσαλονίκη, Μέγας Αλέξανδρος, ΠΟ Ξηροκρήνης, Ορφέας Ηλιούπολης, Όλυμπος Δενδροποτάμου, Νίκη Ευκαρπίας, Ερμής Λαγκαδά, Αχιλλέας Τριανδρίας, Αξιός Ανατολικού, Ακρόπολη, Ποσειδών Νέας Μηχανιώνας, Μαραθών, Ελπίς Τούμπας, ΑΟ Κρήνης, Ομόνοια Σίνδου, ΑΕ Πυλαίας, Θερμαϊκός.

## Πηγές

Ψηφιακό αρχείο εφημερίδας "ΜΑΚΕΔΟΝΙΑ"-φύλλο 9ης Ιουνίου 1981 

Κατηγορία:Ε.Π.Σ. Μακεδονίας
Κατηγορία:Εγχώρια ποδοσφαιρικά πρωταθλήματα 1980-1981
Α1 Κατηγορία υδατοσφαίρισης ανδρών 2001-2002

Το **[[Πρωτάθλημα Ελλάδας υδατοσφαίρισης ανδρών|πρωτάθλημα Ελλάδας πόλο ανδρών]] της περιόδου 2001−2002**, ήταν το 16ο πρωτάθλημα στην ιστορία της Α1 κατηγορίας. Πρωταθλητής αναδείχθηκε ο Ολυμπιακός για τέταρτη συνεχόμενη χρονιά.

## Βαθμολογία κανονικής περιόδου

## Αποτελέσματα
Αρχείο Συνδέσμου Ελλήνων Διαιτητών Υδατοσφαίρισης (Σ.Ε.Δ.Υ.)

## Play off
### Προημιτελικοί

### Θέσεις 5−6

### Ημιτελικοί

### Θέσεις 3-4

### Μεγάλος τελικός

## Τελική κατάταξη

## Εξωτερικοί σύνδεσμοι
* Βαθμολογία Αθλητική Ηχώ, 7 Απριλίου 2002 σελ. 38
* Πλέι οφ Ιστότοπος archive.sport.gr

## Παραπομπές


2001 2002
Κατηγορία:Υδατοσφαίριση το 2001
Κατηγορία:Υδατοσφαίριση το 2002
Καλαθοσφαίριση στους Θερινούς Ολυμπιακούς Αγώνες 1948

Το **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 1948|14ης Ολυμπιάδας]]**, της πρώτης μετά το Β' Παγκόσμιο Πόλεμο, έλαβε χώρα τον Αύγουστο του 1948 στο Λονδίνο με τη συμμετοχή 23 εθνικών ομάδων ανδρών. Ήταν η δεύτερη φορά που το άθλημα συμπεριλαμβανόταν στο επίσημο ολυμπιακό πρόγραμμα και η πρώτη που οι αγώνες δόθηκαν σε κλειστό γυμναστήριο (Harringay Arena).

Η διοργάνωση χωριζόταν σε δύο κύριες φάσεις, ένα μοντέλο που με τροποποιήσεις ακολουθείται μέχρι σήμερα: Αρχικά χωρισμός με κλήρωση σε ομίλους, εν συνεχεία πρόκριση των καλύτερων σε μια σειρά προκαθορισμένων διασταυρώσεων, η οποία με διαδοχικούς αγώνες νοκ-άουτ οδηγούσε στα μετάλλια. Κατά παρόμοιο τρόπο, οι αποκλεισμένοι κάθε φάσης οδηγήθηκαν σε αγώνες κατάταξης, οι οποίοι όρισαν τις θέσεις από την 5η και κάτω.

Νικήτριες αναδείχθηκαν οι ΗΠΑ (2ο χρυσό), με δεύτερη τη Γαλλία και τρίτη τη Βραζιλία (πρώτα ολυμπιακά μετάλλια για Ευρώπη και Νότια Αμερική αντίστοιχα).

## Φάση των Ομίλων

## Τελική φάση

## Τελική κατάταξη

## Εξωτερικοί σύνδεσμοι
* 1948 Olympic Games - επίσημος ιστοχώρος της FIBA


1948
Στίβεν Σμιθ

Ο **Στίβεν Αλεξάντερ Σμιθ** είναι επαγγελματίας καλαθοσφαιριστής που έχει γεννηθεί στις 12 Απριλίου 1983 στην Πενσιλβανία. Πρώην παίκτης του Παναθηναϊκού. Έχει ύψος 2,06 μ. ενώ ζυγίζει 113 κιλά.

## Επαγγελματική καριέρα
Ο Στίβεν έπαιξε για τους Philadelphia 76ers την χρονιά 2006-07. Εκεί είχε 0,6 πόντους και 0,8 ριμπάουντ ανά αγώνα.Μετά συνέχισε την καριέρα του στην Anaheim Arsenal κατά τη διάρκεια της περιόδου 2007-08.Τον Φεβρουάριο του 2008 υπέγραψε συμβόλαιο με την ιταλική Ριέτι. Τέταρτος σταθμός της καριέρας του ήταν ο Κολοσσός Ρόδου την περίοδο 2008-09. Εδώ είχε το εξαιρετικό ποσοστό των 18,3 πόντων ανά παιχνίδι σε ένα σύνολο 21 παιχνιδιών αλλά τραυματίστηκε και έχασε την υπόλοιπη σεζόν. Μετά το πέρασμα του από την Ελλάδα πήγε για μισό χρόνο στη Γερμανία με την Ολντεμπόργκ. Το Δεκέμβριο του 2010 γύρισε στην Ελλάδα και έπαιξε για τον Πανελλήνιο. Μετά από εξαιρετικές εμφανίσεις υπέγραψε συμβόλαιο για ένα χρόνο στον Παναθηναϊκό το 2011. Ακολούθησαν η ιταλική Βίρτους Μπολόνια, η αμερικάνικη Όστιν Τόρος. Τη σεζόν 2014-15 αγωνίζεται στη Γαλλία με τα χρώματα της Jeunesse Laïque de Bourg-en-Bresse.

## Τίτλοι
* Κύπελλο Ελλάδας: 2012

## Βραβεία
Ο Στίβεν Σμιθ έχει κατακτήσει 2 βραβεία ως καλύτερος παίκτης τουρνουά:
* Atlantic 10: Co-Player of the Year (2005)
* Atlantic 10: Player of the Year (2006)

## Πηγές
*NBA.com Profile
*NBA Stats
*NBA D-League Stats
*Euroleague.net Profile
*Eurobasket.com Profile
*Draftexpress.com Profile 
*Spanish League Stats 
*Italian League Profile  
*Greek League Profile

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Σεμπαστιάνι Μπάσκετ Κλαμπ Ριέτι
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Ιρόνι Ναχαρίγια
Κατηγορία:Καλαθοσφαιριστές Όλντενμπουργκ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Άναχαϊμ Άρσεναλ
Κατηγορία:Καλαθοσφαιριστές γαλλικών συλλόγων
Κατηγορία:Ξένοι καλαθοσφαιριστές στην Ελλάδα
Εθνική Στέγη Ν. Σμύρνης

Το **Ίδρυμα Απόρων Κορασίδων "Εθνική Στέγη"** ιδρύθηκε ως προσφυγικό ορφανοτροφείο το 1922 από τον "Σύνδεσμο για τα Δικαιώματα της Γυναίκας". Από το 1932 ως το 1988 λειτούργησε ως ορφανοτροφείο στη Νέα Σμύρνη. Στη συνέχεια και μέχρι σήμερα λειτουργεί ως δημοτικός παιδικός σταθμός, ενώ στεγάζει και άλλες δράσεις. Στην Νέα Σμύρνη υπάρχει οδός με το όνομά του.
## Ίδρυση - λειτουργία
Το 1922 ο "Σύνδεσμος για τα Δικαιώματα της Γυναίκας", με πρόεδρο την Αύρα Θεοδωροπούλου, ίδρυσε το "Ίδρυμα Απόρων Κορασίδων η Εθνική Στέγη" με σκοπό τη στέγαση ορφανών κοριτσιών προσφύγων. Τα πρώτα χρόνια λειτούργησε στην Καλλιθέα, στις εγκαταστάσεις της Χαροκοπείου Οικοκυρικής και Επαγγελματικής Σχολής Θηλέων. 

Μετά την παραχώρηση από την τότε Κοινότητα Νέας Σμύρνης οικοπέδου στην οδό Βάρνης 1, στο οικοδομικό τετράγωνο μεταξύ των οδών "Αρτάκης, Στενημάχου, Βάρνης και Εθνικής Στέγης", ανεγέρθηκε με προσωπικό ενδιαφέρον που επέδειξε ο πρωθυπουργός Ελευθέριος Βενιζέλος, το κτίριο που στεγάζει την Εθνική Στέγη ως τις μέρες μας. Το αρχικό κτίριο κτίστηκε με σχέδια και επίβλεψη των μηχανικών Σούλη και Κωνσταντινίδη, ενώ το 1938 προστέθηκε νέα πτέρυγα σε σχέδιο του αρχιτέκτονα Π. Μανουηλίδη. Πρόκειται για παραδοσιακό κτίριο με μεγάλο κήπο, ευρύχωρες και φωτεινές αίθουσες. 

Η μεταφορά του ορφανοτροφείου στο κτίριο της Ν. Σμύρνης έγινε το Νοέμβριο του 1932. Διευθύντρια τότε ήταν η Άννα Παπαδημητρίου. Το 1934 στέγαζε 108 κορίτσια ηλικίας 7-15 ετών. Η Εθνική Στέγη λειτούργησε
ως ορφανοτροφείο ως το 1988. Την τελευταία σεζόν που λειτούργησε φιλοξενούσε 12 παιδιά.
## Σημερινή χρήση
Όταν έπαψε να λειτουργεί ως ορφανοτροφείο, η χρήση του κτιρίου παραχωρήθηκε δωρεάν για 20 χρόνια στο Δήμο Ν. Σμύρνης, ο οποίος από το 1985 ενίσχυε οικονομικά τη λειτουργία του. Το 1987 (Φ.Ε.Κ. 761/31-12-1987) ο Δήμος ίδρυσε Ν.Π.Δ.Δ. με τίτλο: "Κέντρο Κοινωνικής Δραστηριότητας και Προστασίας Νεολαίας της Νέας Σμύρνης η Εθνική Στέγη". Έκτοτε το κτίριο φιλοξενεί παιδικό σταθμό και αποτελεί στέγη διαφόρων πολιτιστικών εκδηλώσεων του Δήμου. Στο κτίριο φιλοξενούνται:

*Παιδικός σταθμός (πρωί).
*Παιχνιδότοπος (απόγευμα) για νήπια.
*Αίθουσα Υπολογιστών και Διαδικτύου για νέους και μαθητές.
*Ομάδες Συμβουλευτικής Γονέων παιδιών προσχολικής ηλικίας. 
*Το Φιλανθρωπικό Σωματείο "Εθνική Στέγη".
*Το Φωτοϊστορικό Αρχείο του Δήμου
*Η μπάντα του Δήμου.
*Διάφορες πολιτιστικές εκδηλώσεις (εκθέσεις ζωγραφικής, φωτογραφίας κλπ).

## Εξωτερικοί σύνδεσμοι
*Ιστοσελίδα Δήμου Ν. Σμύρνης: Εθνική Στέγη 
*Εθνική Στέγη
*ΕΘΝΙΚΗ ΣΤΕΓΗ, Εθνικής Στέγης 14, Νέα Σμύρνη. 
*Εθνική Στέγη, Εύρεση στο χάρτη.

## Πηγές
*Δήμου Ν. Σμύρνης, "Νέα Σμύρνη: Από την καταστροφή στη δημιουργία", 2010.
* 

Κατηγορία:Εκπαιδευτήρια στη Νέα Σμύρνη
Κατηγορία:Φεμινισμός στην Ελλάδα
Πρωτάθλημα Ε.Π.Σ. Πειραιώς 1970-71

Το πρωτάθλημα της **[[Ε.Π.Σ. Πειραιώς]] περιόδου 1970-71** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 54 ομάδες. Τον τίτλο της Α΄ Κατηγορίας κατέκτησε ο Σαρωνικός, ενώ δευτεραθλήτρια αναδείχτηκε η ομάδα του Μοσχάτου, αμφότεροι δε προκρίθηκαν στο Ειδικό πρωτάθλημα της Ε.Π.Ο., μέσω του οποίου διεκδίκησαν την άνοδο στη Β΄Εθνική κατηγορία. Από τη Β΄ ΕΠΣΠ, τους τίτλους κέρδισαν η Ένωση Χατζηκυριακείου και ο Ηρακλής Ελευσίνας. Στη Γ΄ Πειραιώς πρωταθλητές αναδείχτηκαν οι Φίλαθλοι και ο Μαύρος Αετός.

## Κατηγορίες

*Α΄ με 18 ομάδες σε ενιαίο όμιλο.
*Β΄ με 18 ομάδες σε δυο ομίλους των 9 ομάδων.
*Γ΄ με 18 ομάδες σε δύο ομίλους των 9 ομάδων.

## Α΄ Κατηγορία
***Πρωταθλητής**: **[[Σαρωνικός Αίγινας Α.Ο.|Σαρωνικός Αίγινας]]**
***Δευτεραθλητής**: **[[Α.Ε. Μοσχάτου|ΑΟ Μοσχάτου]]**
**Οι δύο πρώτοι σύλλογοι προκρίθηκαν στο Ειδικό πρωτάθλημα της Ε.Π.Ο. για την άνοδο στη Β΄ Εθνική.

### Βαθμολογία

**Αγώνες κατάταξης:** 

1Περαμαϊκός - ΑΟ Ποντίων: 3-1. 
   
2Α.Ο. Σύρου - Ηρακλής Νικαίας: 3-1. 
   
3ΑΟΚ Φαλήρου - Πειραϊκός Νέου Φαλήρου: 2-0 (α.α.)
    
4 Ήφαιστος - ΑΕ Ρέντη: 5-4.
Ήφαιστος - Χαλκηδών: 3-1.
ΑΕ Ρέντη - Χαλκηδών: 5-1.  

## Β΄ Κατηγορία
***Πρωταθλητές ομίλων** που ανέβηκαν στην Α΄ κατηγορία:
****[[Χατζηκυριάκειο (συνοικία)#Αθλητισμός|ΑΕ Χατζηκυριακείου]]**
****[[Ηρακλής Ελευσίνας]]**
*Αγώνας για τον **Υπερπρωταθλητή**:
****[[Χατζηκυριάκειο (συνοικία)#Αθλητισμός|ΑΕ Χατζηκυριακείου]]** - Ηρακλής Ελευσίνας: διακοπή εις βάρος του Ηρακλή.

Τελικές Βαθμολογίες των δυο ομίλων.

Μετά το τέλος της κανονικής διάρκειας έγιναν και αγώνες κατάταξης μεταξύ των ομάδων που κατέλαβαν την ίδια θέση στους ομίλους τους, ενω είχαν προηγηθεί και αγώνες κατάταξης σε ισοβαθμίες στους ομίλους (όπως Παμπειραϊκός-Ερμής για την 4η θέση στο Β όμιλο). Τελικά, οι 4 πρώτες κάθε ομίλου προβιβάστηκαν στην Α΄ κατηγορία στην οποία αυξήθηκε ο αριθμός ομάδων σε 24. Υποβιβάστηκε στη Γ΄ μόνο ο Κρίτων.

## Γ΄ Κατηγορία
***Πρωταθλητές ομίλων** που ανέβηκαν στη Β΄ κατηγορία:
****ΑΟ Φίλαθλοι**
****[[Α.Π.Σ. Μαύρος Αετός Κερατσινίου|Μαύρος Αετός]]**
*Αγώνας για τον **Υπερπρωταθλητή**:
****[[Α.Π.Σ. Μαύρος Αετός Κερατσινίου|Μαύρος Αετός]]** - ΑΟ Φίλαθλοι: 1-0.

Στις 8 ομάδες που είχαν απομείνει από την προηγούμενη περίοδο, προστέθηκαν οι Φίλαθλοι και Αστήρ Κερατσινίου που υποβιβάστηκαν από την Β΄ και 8 σύλλογοι που εντάχθηκαν επίσημα στην ΕΠΣΠ και συμμετείχαν πρώτη φορά στις διοργανώσεις της. Οι πρωτοεμφανιζόμενοι σύλλογοι ήταν οι: Φοίνιξ Αγίας Σοφίας , Νίκη Κερατσινίου, Αετός Κορυδαλλού, Δόξα Περάματος, Πρωτεύς Νίκαιας, Άρης Αμφιάλης , Ειδυλλιακός και ΑΟ Μυκόνου.

Οι 18 συνολικά σύλλογοι χωρίστηκαν σε 2 ομίλους και οι τελικές βαθμολoγίες ήταν οι εξής: 

## Παραπομπές

## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"
*"Πρωτάθλημα Ερασιτεχνών Ενώσεως Πειραιώς", Ελληνικός Αθλητικός Τύπος, "Ποδόσφαιρο 1971", σσ. 261-271.

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1970-1971
Πρωτάθλημα Ε.Π.Σ. Πειραιώς 1971-72

Το πρωτάθλημα της **[[Ε.Π.Σ. Πειραιώς]] περιόδου 1971-72** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 58 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Σαρωνικός και το Α.Π.Ο. Κερατσίνι, ύστερα από το μηδενισμό του Περαμαϊκού στο μεταξύ τους αγώνα. Και οι δυο πρωταθλητές έλαβαν στη συνέχεια μέρος στο Ειδικό πρωτάθλημα της Ε.Π.Ο., μέσω του οποίου διεκδίκησαν την άνοδο στη Β΄Εθνική κατηγορία. Από τη Β΄ ΕΠΣΠ, τους τίτλους κέρδισαν οι Φίλαθλοι -που κατακτούσαν έτσι τη δεύτερη συνεχόμενη άνοδο- και ο Αμπελακιακός. Στη Γ΄ ΕΠΣΠ πρωταθλητές αναδείχτηκαν ο Α.Σ. Δραπετσώνα και η Οδηγήτρια Μανιάτικων. Κυπελλούχος ΕΠΣΠ της σεζόν αναδείχθηκε ο Α.Σ. Ποντίων Δραπετσώνας, επικρατώντας του Περαμαϊκού στον τελικό.

## Κατηγορίες
*Α΄ με 24 ομάδες σε δύο ομίλους των 12 ομάδων.
*Β΄ με 16 ομάδες σε δυο ομίλους των 8 ομάδων.
*Γ΄ με 18 ομάδες σε δύο ομίλους των 9 ομάδων.

## Α΄ Κατηγορία
***Πρωταθλητές ομίλων** που προκρίθηκαν στο Ειδικό πρωτάθλημα της Ε.Π.Ο. για την άνοδο στη Β΄ Εθνική.
****[[Σαρωνικός Αίγινας Α.Ο.|Σαρωνικός Αίγινας]]**
****[[Α.Π.Ο. Κερατσίνι]]**
*Αγώνας για τον **Υπερπρωταθλητή**:
**23 Απριλίου 1972, γήπεδο Νίκαιας, **[[Α.Π.Ο. Κερατσίνι]]** - Σαρωνικός: 5-0.

Οι τελικές βαθμολογίες των ομίλων:

## Β΄ Κατηγορία
***Πρωταθλητές ομίλων** που ανέβηκαν στην Α΄ κατηγορία:
****Φίλαθλοι**
****[[Αμπελακιακός Σ.Φ.Α.Σ.|Αμπελακιακός]]**

## Γ΄ Κατηγορία
***Πρωταθλητές ομίλων** που ανέβηκαν στη Β΄ κατηγορία:
****[[Α.Σ. Δραπετσώνας]]**
****[[Α.Π.Ο. Οδηγήτρια Πειραιά|Οδηγήτρια]]**

Τέσσερεις νέοι σύλλογοι εντάχθηκαν στην ΕΠΣΠ, η Δόξα Ασπροπύργου, ο Μεγαρικός , ο Απόλλων Αίγινας (μετέπειτα ΑΕ Αίγινας) , και ο Αστέρας Σύρου , τρίτη ομάδα των Κυκλάδων μετά τους ΑΟ Σύρου και ΑΟ Μυκόνου. Μια πέμπτη ομάδα , ο Τροιζηνιακός επανεντάχθηκε μερικά χρόνια μετά τις πρώτες του εμφανίσεις στο πρωτάθλημα της ΕΠΣΠ τη δεκαετία του 1960.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά.

Στην πρώτη διοργάνωση του Κυπέλλου ΕΠΣΠ την περίοδο 1971-72 δήλωσαν συμμετοχή 47 ομάδες συνολικά, εκ των οποίων οι 24 ομάδες της Α΄ Κατηγορίας και 23 ομάδες της Β΄ και Γ΄ Κατηγορίας. Η κλήρωση των αγώνων έλαβε χώρα στις 22 Οκτωβρίου 1971, η διοργάνωση ξεκίνησε στις 30 και 31 Οκτωβρίου και ολοκληρώθηκε με τον τελικό την 1 Μαρτίου 1972.

Κυπελλούχος αναδείχθηκε ο **[[Α.Σ. Ποντίων Δραπετσώνας]]** νικώντας στον τελικό τον Περαμαϊκό και προκρίθηκε στη 2η φάση της νεοσύστατης διοργάνωσης του Κυπέλλου Ελλάδας ερασιτεχνών, όπου βρέθηκε αντιμέτωπος με τον Κυπελλούχο Ε.Π.Σ. Δωδεκανήσου, Φοίβο Κρεμαστής Ρόδου.

### Οι αγώνες

### Τελικός

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1971-1972